《花田饯朱未央时余归自都中》
明代·邝露

一樽须尽素馨田，别路惟馀水共天。自爱梅花归庾峤，若随鸿雁向幽燕。

长裾请拟邹枚后，五岳宁论婚嫁先。莫倚唾壶歌伏枥，酒酣为汝拂龙泉。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。